text: Rosenhave vinder fornem pris
  30 juni 2016 kl. 15.21
  Geografisk Have i Kolding har en rosenhave, som besøgende i mange år har sat pris på. Og haven er faktisk så speciel, at den nu har vundet en fornem international pris. 
  Award of Garden Excellence hedder den pris, som Geografisk have i Kolding nu kan pryde sig med. Prisen får haven for dens unikke samling af roser fordelt på Rosenhaven, Rosariet og de vilde roser.
  - Det er vi da vildt stolte over, fordi det er jo den første have ikke alene i Danmark men i hele Skandinavien, der får sådan en pris, så vi kommer i rigtig fint selskab men nogen af de fornemmeste haver i England, Tyskland og Frankrig for eksempel, siger Lene Holm, der er leder af Geografisk Have i Kolding.  
  Det er World Federation of Rose Societies, der har udvalgt Geografisk Have, der har mere end 300 forskellige roser.
  